अब तक
पहाड़ एक व्यक्ति जैसा होता है।
उसके लिए सही तरह से गाओ, तो वह तुम्हारे गाने की प्रतिध्वनि करता है,
दिखाता है कहाँ खोदना है, कहाँ सुरंग बनानी है...
और कहाँ उस पहाड़ को अछूता छोड़ना है।
पिताजी...
यह हमारी कल्पना से बहुत परे है।
-महाराज डूरिन, एक... -ख़ामोश!
एल्फ़ को गिरफ़्तार करो।
एलरॉन्ड मेरे लिए सगे भाई जैसा है,
जैसे मेरी ही माँ की कोख से जन्मा हो।
तुम्हारी हिम्मत कैसे हुई!
माँ की याद का सहारा ले रहे हो,
अपनी ही जाति से विश्वासघात करने के फ़ैसले का बचाव करने के लिए?
हमारी जाति से विश्वासघात आपने किया है!
आपने अपने ही ताज को शर्मिंदा किया है!
उसे छोड़ दो।
अब वह तुम्हारा नहीं रहा।
तुम जिस अंधेरे से आई हो।
मैं तुम्हें उसी अंधेरे में वापस भेजता हूँ!
तुमने कल रात वह सपना फिर से देखा, है न?
सपने में, एक तरह की... शाखा है।
तारों के नीचे।
कोई हमारा पीछा कर रहा है।
सैडॉक की पुरानी किताब पढ़ रही थी।
शायद इसमें दिशा बताई गई है।
रन की भूमि में स्वागत है।
तुम इसे ऐसे क्यों देख रहे हो?
जैसे कि यहाँ पहले आ चुके हो।
केवल सपनों में।
मुझे अपना नाम बताओ।
मेरे कई नाम रह चुके हैं।
हालब्रांड कहाँ है?
वह चला गया। और मुझे नहीं लगता कि वह लौटकर आएगा।
अगर कभी आए भी तो, हममें से कोई भी उससे संपर्क न रखे।
एलरॉन्ड ने अभी बताया कि तुम्हारा साथी वह नहीं है जो होने का दावा कर रहा था।
वो है जो मैंने सोचा नहीं था।
वह सौरॉन है।
इसे सीधे लॉर्ड कैलेब्रिम्बोर को दिया जाना चाहिए।
उन्हें सूचित करना होगा कि हालब्रांड ही सौरॉन है।
माफ़ कीजिए, प्रभु, पर एक दूत अभी-अभी संदेश लेकर आया है।
हम उसे प्रवेश की अनुमति दें?
खाज़ाद-डुम
पसंदीदा खाना, पसंदीदा खाना...
रुको।
-बहुत महंगा है। -क्या?
हम कंगाल भी नहीं हैं।
तुम्हीं ने तो कहा था कि हमें सोच-समझकर खर्च करना चाहिए।
या जब वह बात कही थी तो उसमें ख़ुद को शामिल नहीं किया था?
तुमने एक राजकुमार से शादी की थी।
अब एक अवांछित आदमी से बंधी हुई हो।
मैं उस बौने से बंधी हूँ जिससे मैं प्यार करती हूँ।
मैं रत्नों से भरी खदान के बदले में भी उसके दिल का सौदा न करूँ।
पर रत्न होते तो अच्छा होता।
हाँ। वह तो है।
तुमने अपने पिता से बात करने की कोशिश...
डिसा, तुम जानती हो वह मुझसे मिलने को राज़ी नहीं होंगे।
मैंने यह नहीं पूछा।
मैं उनसे मिलने की दरख़्वास्त क्यों करूँ?
उन्होंने मुझसे मुँह फेरा!
वह एक पत्थर जितने अड़ियल हैं।
उनसे पिघलने से पहले तो ईंट पिघल जाए।
इसके बदले तो तुम...
डिसा?
कुछ कसकर पकड़ो।
मैंने कहा कुछ कसकर पकड़ो!
डिसा!
डुरिन।
नहीं।
द लॉर्ड ऑफ़ द रिंग्स : द रिंग्स ऑफ़ पावर
इस धरती पर खिलेंगे
खूबसूरत फूल फिर से एक बार
मेरे प्यारे भइया।
लॉर्ड कैलेब्रिम्बोर।
मुझे आपके आने की सूचना नहीं दी गई।
क्या ख़बर लाए हैं?
एक अप्रत्याशित मेहमान मुझसे मिलने आया था।
वह वापस आ गया है?
गैलाड्रिएल?
तुम्हीं ने तो इस स्थिति के बीज बोए थे?
तीन जादुई अँगूठियाँ आसमान के नीचे रहने वाले एल्फ़ राजाओं के लिए।
सात पत्थरों के महल में रहने वाले बौने सरदारों के लिए।
नौ उन नश्वर इंसानों के लिए जिनका मरना है तय।
मोर्डोर पर उत्तर से धावा बोलते हैं।
हम यहाँ प्रवेश करेंगे, एरेड लिथूई और एफेल आर्नेन के बीच।
अदार पर पूर्व दिशा से हमला करना ज़्यादा कारगर होगा।
सौरॉन का कुछ ठौर-ठिकाना पता चला?
हमारे जासूसों ने बताया कि सौरॉन आख़िरी बार मोर्डोर जाते देखा गया था।
हमारा मानना है कि वह अदार को हराकर उसकी सेना पर दावा करना चाहता है।
अगर हम तेज़ी से आगे बढ़ते हैं,
तो शायद एक तीर से दो निशाने लगा सकें।
और उत्तरी सेनाओं की सेनापति का क्या कहना है?
गैलाड्रिएल?
हमें एंड्युइन पर जहाज़ भेजकर
पश्चिम से मोर्डोर पर आक्रमण करना चाहिए।
सारी तैयारियाँ सुनिश्चित करो।
यह देखने के लिए गरुड़ की नज़र नहीं चाहिए
कि तुम्हारा मन कहीं और ही खोया हुआ है।
क्या बात परेशान कर रही है?
सौरॉन ने भले ही मोर्डोर की यात्रा तय की हो,
पर हम यकीन से नहीं कह सकते कि वह वहीं रहेगा।
तुम्हारे ऐसा कहने की वजह?
सौरॉन...
स्वयं को केवल बंजर भूमि ही नहीं, पर पूरी मध्य-धरती के
स्वामी के रूप में देखता है।
वह उस पर विजय के द्वारा ही नहीं, पर उसकी जनता के
मन और इच्छाओं को अपनी इच्छानुसार मोड़कर उन पर शासन करना चाहता है।
और उसके लिए, उसे सेना की नहीं...
अँगूठियों की आवश्यकता है।
और वह कैलेब्रिम्बोर के बिना उनकी रचना नहीं कर सकता।
सौरॉन अकेला है, बिना सेना या किसी सहयोगी के।
एरेगियन दो नदियों द्वारा सुरक्षित है,
दस फुट चौड़ी और बौनों के पत्थरों से बनी ऊँची दीवारों से मीलों तक घिरा हुआ है।
तो निश्चिंत रहो कि कैलेब्रिम्बोर और उसकी कला के रहस्य
सुरक्षित रहेंगे।
मैं कह रही हूँ, कैलेब्रिम्बोर पर कोई छिपी हुई बुरी शक्ति साया बनकर मंडरा रही है।
सौरॉन के षड्यंत्र की शुरुआत हो चुकी है।
मुझे पता है।
कैसे?
इस अंगूठी को पहनने के बाद, मैंने...
महसूस की...
अनदेखी दुनिया की झलकियाँ...
जो बिन बुलाए सपनों के रूप में मेरे जागृत मन को घेरने आई थीं।
क्या अँगूठियों ने तुम में वह देखने की
क्षमता को जन्म दिया है जो अब तक घटित नहीं हुआ?
क्या आपके साथ भी ऐसा ही हुआ है?
मैंने पर्वतों को गिरते हुए देखा है।
नदियों को सूखते हुए देखा है। और बादल। काले। श्वेत मीनारों के ऊपर मंडराते हुए।
-तो मुझे एरेगियन भेजिए। -गैलाड्रिएल...
-सौरॉन वहाँ हुआ, तो मैं संदेशा... -सौरॉन का सामना नहीं कर सकोगी।
यह कहा जाता है कि एक बार वह मायावी किसी जीव का विश्वास जीत लेता है,
उसे उनके विचारों को गढ़ने की क्षमता प्राप्त हो जाती है।
न केवल उनके दिल और दिमाग को, बल्कि उनकी आँखों और कानों को धोखा देने की भी।
उनकी वास्तविकता को ही बदल देने की क्षमता।
तुम पहले भी एक बार प्रभावित हो चुकी हो।
हाँ।
वह मेरा मन जानता है।
और मैं उसका।
इसीलिए मुझे उसका सामना करना होगा।
इसीलिए केवल मैं उसके प्राण ले सकती हूँ।
एक समय पर तुम उसे अपना मित्र मानती थी।
-हालब्रांड मेरा मित्र नहीं... -सौरॉन।
तुम अकेले उसका सामना नहीं कर सकतीं।
मान लीजिए अगर... मैं अकेली न हुई तो?
एरेगियन ऐल्वन-शिल्पकारों की भूमि
लॉर्ड कैलेब्रिम्बोर को यह बताते हुए खेद है कि वह प्रवेश की अनुमति नहीं दे सकते।
मैं सीधे उनसे बात नहीं कर सकता?
महाराज अभी व्यस्त हैं।
पर उन्होंने यात्रा के लिए शुभकामनाएँ दी हैं।
आप मुझसे जाने को कह रही हैं?
ऐरेग्योन के राजा ऐसा कह रहे हैं।
शायद मुझे यहीं प्रतीक्षा करनी चाहिए।
हो सकता है कि उनका मन बदल जाए।
वह चला गया?
नहीं। वह जाने से मना कर रहा है, प्रभु।
वह चाहे जितना इनकार कर ले।
मैंने लेडी गैलाड्रिएल से वादा किया था कि उससे फिर कभी वास्ता नहीं रखूँगा।
क्या कोई और बात है?
मुझे लगता है कि वह घायल है, प्रभु।
उसे छोड़ दो।
वह जल्द चला जाएगा।
लिंडन के दूत कोई समाचार लेकर जल्द ही आते होंगे।
कारस गाएर पश्चिमी रन
शलभ क्या सूचना लेकर आए हैं?
सौरॉन अपने पाँव जमा रहा है।
कहा जा रहा है कि उसने अपने दुश्मनों को चकमा देने के लिए नया रूप धारण किया है।
और इस्तार?
मैने नमक बीनने वालों और मूमाकील चोरों से उड़ती-उड़ती ख़बरे सुनी हैं।
चिथड़ों में घूमने वाले एक बूढ़े आदमी के पूर्व की ओर दो पिद्दियों के साथ जाने की।
वह भटका हुआ है। कमज़ोर है।
पर वह ज़्यादा समय तक कमज़ोर नहीं रहेगा।
इससे पहले वह अपनी शक्तियों का उपयोग करना सीखे, उस तक पहुँचना होगा।
शायद मैंने जो ख़ून तुम्हें यहाँ मेरे सामने लाने के लिए बहाया,
वह दूसरे काम आने वाले सेवकों पर ज़ाया करना चाहिए था।
मालिक।
आपके द्वारा भेजे गए खोजियों में से एक लौट आया है।
वह तुम्हें मिला?
केवल मिला ही नहीं। मुझे यह भी पता है कि उसे कैसे पकड़ना है।
हमारे शरीर को दिए गए श्राप को ख़त्म करें, तो मैं इस्तार को ज़ंजीरों में लाऊँगा।
तुमने यह कैसे सोच लिया कि तुम जैसा नश्नर जीव
एक इस्तार को हरा सकता है,
जबकि मेरे सबसे शक्तिशाली अनुचर भी ऐसा न कर सके?
इस्तार मेरे आगे घुटने टेकेगा, क्योंकि अगर उसने ऐसा न किया,
तो मैं उसकी उन पिद्दी दोस्तों को मार डालूँगा।
डॉडरिक कैसा रहेगा?
डॉडरिक?
अच्छा, ठीक है। एंडवाइज़?
काफ़ी अच्छा नाम है फिर भी, वह मेरा नाम नहीं होगा।
मुझे पता है।
फ़्रेडेगार्ड।
तुम समझ नहीं रहीं?
कोई तुम्हें नाम नहीं दे सकता।
वह पहले से होता है।
वह तुम्हारी पहचान होती है।
और जब तुम वह नाम सुनते हो, तो मन बाग़-बाग़ हो जाता है।
तुम भी एक दिन वह सुनोगे।
मुझे पूरा यकीन है।
पता लगा लेंगे कि तुम कौन हो।
मुझे पता था!
लिखा है कि उत्तर-पूर्व की ओर
मुड़ने पर इस सफ़र का समय आधा हो जाएगा।
वहाँ पर। चलो!
मेरे हिसाब से उस रास्ते पर न ही जाएँ
जिस पर पहले दिन पानी ख़त्म हो जाएगा
और दूसरे दिन गर्मी से मर जाएँगे।
पर शायद केवल मुझे ही ऐसा लगता है?
डॉडरिक नाम कैसा रहेगा?
तुम डॉडरिक कह चुकी हो।
न, मैंने नहीं कहा।
-हाँ, कहा था। -हाँ, कहा था।
इस बार क्या भोजन खोजकर लाई हो?
मुझे केवल एक बिच्छू और नागफनी का एक गुच्छा मिला।
बिच्छू ने मुझे डंक मारा, मैं गिर गई और फिर...
-मैं नागफनी पर गिर गई। -तुम नागफनी पर गिर गईं।
क्या तुम झट से जादू चलाकर और पानी हाज़िर नहीं कर सकते?
इसे डर है कि बिना अपनी छड़ी के यह दोबारा अपना नियंत्रण न खो दे।
तो हम छड़ी ढूँढ़ते हैं। यहाँ कई डंडियाँ होंगी।
ऐसे काम नहीं बनता, पॉप।
ख़ामोश।
क्या बात है?
हवा में एक हलचल सी है। वह सुनाई दे रही है?
-लगता है कि... -खुरों की आवाज़ है।
वे अब भी करीब हैं। घोड़े पर सवार हो जाओ!
वे कौन थे?
मुझे नहीं पता।
हमारे रास्ते पर नज़र रखे हैं।
इसका मतलब, हमें कोई और रास्ता ढूँढ़ना होगा।
हमारे पास पहले से ही है।
जो कारवाँ के साथ चले।
-वो कभी अकेला न पड़े। -वो कभी अकेला न पड़े।
भूकंप के बाद से हर बगीचा सूख गया है।
केवल बगीचे ही नहीं।
पूरी बौनों की भूमि में भयानक अपशकुनों की अफ़वाहें फैली हैं।
कुछ कहते हैं जब राजकुमार ने एल्फ़ को आने की अनुमति दी, तो पहाड़ को श्राप लगा।
तुम दोनों कहीं बेबुनियाद बातों को हवा तो नहीं दे रहीं?
-नहीं। -सोच भी नहीं सकती।
बढ़िया। एक अफ़वाह एक गाने वाली चिड़िया जैसी होती है।
दूर से उसका शिकार भले ही सुहाना लगे, पास आओ तो पेट भरने के लिए काफ़ी नहीं होती।
तो यह सच नहीं है?
यह कि कुछ भयानक हो रहा है?
हम साबित करने वाले हैं कि ऐसा नहीं है।
-महाराज डूरिन। -महाराज डूरिन।
डिसा।
नार्वी, कोई सूचना?
हुकुम।
कुछ समय पहले ही, ज्वालामुखी सक्रिय हुआ था।
और हालाँकि वह हमसे दूर दक्षिण में है,
उसके फटने से आने वाले भूकंप
धरती की गहराइयों से फैलते हुए यहाँ तक पहुँचे,
हमारे धूप के सुराखों को ढहाते हुए
और उनके साथ, हमारी फसल उगाने की क्षमता को भी।
अब, इसका ज़ाहिर सा इलाज यह है
कि खुदाई दलों को लगाकर उन सुराखों की मरम्मत की जाए
और नए सुराखों को खोदा जाए। लेकिन...
यहाँ जिस भी आलापकार को लाए, वह खुदाई के लिए सुरक्षित रास्ता नहीं ढूँढ़ पाया।
मुझे डर है कि यह सच है।
महाराज, आपकी अनुमति के साथ, हम रोशनी को ढूँढ़ लेंगे।
अनुमति है।
नौ सदियों तक,
आलापकारों ने इस चट्टान से हमारे पवित्र संबंध को बनाए रखा था।
और इतने सालों में, एक बार भी नहीं,
ऐसा एक बार भी नहीं हुआ कि इन्होंने कभी हमारा भरण-पोषण करना बंद किया हो।
पर अब, न जाने किस कारण से,
वह बंधन टूट गया है।
खाज़ाद-डुम को अंधकार ने अपनी मुट्ठी में जकड़ लिया है।
ध्यान से खुदाई करो, निर्माण प्रमुख।
डिसा।
बात कर सकता हूँ?
क्या मुझे वाकई पूछने पर मजबूर करोगी?
आपके पोते-पोतियों के बारे में? वे अच्छे हैं।
वे अब आपकी दाढ़ी नहीं खींच पाते, पर...
इसे और मुश्किल बनाने की ज़रूरत नहीं है।
अजीब बात है। मैं भी उससे यही कहती रहती हूँ।
बेशक, डुरिन जानता होगा कि मैंने वह सब गुस्से में बोला था!
अगर यह माफ़ी है, महाराज, तो वह मेरे पति से माँगिए।
मैं माफ़ी क्यों माँगूँ?
मुझे आहत तो उसने किया था!
मैं कह रहा हूँ, वह...
एक टट्टू की तरह अड़ियल है?
एक और गुण जो आप दोनों में समान है।
तुम जिसे "अड़ियलपन" बुलाती हो,
कुछ बौने उसे "ताक़त" कहते हैं।
यकीनन इतने बड़े द्वेष का भार संभालने के लिए ताक़त तो चाहिए होगी।
अपने घायल दिल को इतने कसकर बाँधने के लिए, कि वह बड़ी मुश्किल से धड़क पाए।
हाँ, यह सच है।
बिल्कुल सच है।
तभी हम पहाड़ को सुन नहीं पा रहे।
उसका राजा अपने बेटे का दुख जो नहीं सुन पा रहा है।
ज़ुबान को लगाम दो, डिसा!
आपको असली ताक़त दिखानी है?
अपने बेटे को अपने पास बुलाइए।
वह ज़रूर आएगा।
पर अगर आपने यह उस पर छोड़ दिया, तो ज़िराकज़िगिल की बर्फ़ीली चोटियाँ गल जाएँगी
पर आपका यह झगड़ा ख़त्म नहीं होगा।
अभी तक धूप नहीं दिखी।
एक और गतिरोध।
हमें पूरी रात काम करना होगा। यह लो।
तो तुम्हें छाले पड़ने लगे हैं। शर्म की बात नहीं है। मुझे भी हुए थे।
-अच्छा? -हाँ। जब मैं पाँच साल का था!
हाँ, महल वालों के मुलायम हाथ।
पूरी ज़िंदगी हीरे जो चमकाता रहा।
घबराओ मत, शहज़ादे, केवल तेरह घंटे और काम करना है।
हाँ। इसी की ग़लती की वजह से हम इस मुसीबत में हैं।
और इसके पिता की।
दोबारा कभी मुझे हाथ लगाया, तो इसे उखाड़कर फेंक दूँगा।
खदान का काम कैसा था?
वैसा ही था।
बच्चे कहाँ हैं?
कहने लगे कि भूख नहीं है। फिर से।
उन्हें दोष नहीं दूँगा।
यह पिछले साल की डबलरोटी जैसी लग रही है।
यह पिछले साल की डबलरोटी ही है।
सतह से ताज़े अनाज के लिए सौदा क्यों नहीं करते?
कमाल का ख़्याल है!
पर राज्य में कौन तुम्हारे पिता को इसके लिए मनाएगा?
-अब शुरू मत हो जाओ। -मुझे सोचने दो...
मैंने कहा मत करो।
अकड़ दिखाना बंद करो और उनसे माफ़ी माँगो!
-इस किचकिच से मुझे अपच हो जाएगा। -बढ़िया! अपने मन की सुनो!
वही तो कर रहा हूँ!
और वह कहता है कि मैं सही था।
अगर हमने एलरॉन्ड को यहाँ से निकाला न होता,
तो हमारे पास 500 साल का खाना होता!
तुम्हें लगता है यह खाने के बारे में है?
हम अब पहाड़ों की आवाज़ नहीं सुन पा रहे।
मुझे डर लग रहा है, डुरिन।
मुझे डर लग रहा है।
डिसा... यहाँ आओ।
हम बौने हैं।
हम कोई रास्ता ढूँढ़ लेंगे।
हमेशा से यही करते आए हैं।
कैसे?
हमारे कैलेब्रिम्बोर को लिखे पत्रों का कोई उत्तर नहीं आया।
मुझे डर है कहीं सौरॉन एरेगियन में न हो।
महाराज ने मुझे और एक छोटे दल को वहाँ भेजने की अनुमति दी है,
ताकि कैलेब्रिम्बोर और उसका शहर सुरक्षित रहे।
मैं तुम्हें साथ चलने को कह रही हूँ।
जैसा कि तुम मुझे याद दिलाती रहती हो, गैलाड्रिएल,
मैं बस एक राजनेता हूँ।
और उस नाते, महाराज तुम पर विश्वास करते हैं।
तुम्हारी निष्ठा पर विश्वास करते हैं।
एक कुत्ता वफ़ादार होता है। और जल्दी आदेश मान लेता है।
वह तुम्हारे बिना मुझे नहीं भेजेंगे।
और इसकी वजह?
-तुम वजह जानते हो। -मैं तुमसे पूछ रहा हूँ।
महाराज गिल-गलैड को लगता है कि अगर मैंने अकेले शत्रु का सामना किया,
तो मेरे छले जाने की संभावना है।
उनके ऐसा सोचने की वजह?
बस करो, एलरॉन्ड।
तुमने पहले भी महाराज की अवज्ञा की है।
अब ऐसा क्यों नहीं करतीं?
क्योंकि वह सही हैं।
सौरॉन ने मेरा फ़ायदा उठाया।
और उसके वश में, मैं ऐसी चीज़ें करने पर विवश हुई जो वैसे कभी नहीं चुनती।
जो हुआ वह तुमने ही चुना था।
सौरॉन ने तुम्हारे अंदर झाँका,
तुम्हारी मन की व्यथा का हर तार छेड़कर
ख़ुद को वही बनाया जो तुम्हें चाहिए था।
वह "भटका हुआ राजा" जो जीत दिला सकता था।
तुमने उसे वह दिया जो उसे चाहिए था, फिर उसी का धन्यवाद किया।
अब उसने गिल-गलैड के साथ यही किया है।
और लिंडन के हर एल्फ़ के साथ।
तभी तो तुम्हारी ज़रूरत है। इस भूलभुलैय्या को पार करने के लिए।
इसे पार नहीं किया जा सकता।
यह भूलभुलैया उसकी बनाई हुई है।
जब तक तुम इसमें रहोगी, तुम्हारी हार होगी।
-वह तुम्हें एरेगियन में चाहे... -मान जाओ, एलरॉन्ड।
फिर से उसके वश में नहीं होना चाहती।
मैं नहीं हो सकती।
वह कभी गया ही नहीं, गैलाड्रिएल।
उन अँगूठियों को पहनने का निर्णय लेकर,
तुम सब ने उसके भागीदार बनने का निर्णय लिया है।
मुझे इसमें शामिल नहीं होना।
तुमने एक बार वादा किया था,
जिस ख़तरे का मुझे आभास हो रहा है "अगर उसका तिनका भी" सच हुआ,
तो तुम सब ठीक होने तक दम नहीं लोगे।
अगर तुम्हारे लिए हमारी दोस्ती मायने रखती है,
तो चली जाओ।
तुम सुंदरता के मध्य नहीं रहना चाहते?
मास्टर किरदान, मैं इन अँगूठियों पर भरोसा नहीं कर सकता।
ऐसी सुंदरता का क्या, जिसमें शैतानियत का अंश हो?
वह सुंदर ही रहती है।
मेरे लिए नहीं।
क्या तुम रूमिल की कविता को आग में झोंक दोगे
क्योंकि उसका कवि एक शराबी था?
रूमिल एक शराबी था?
डायरौन के बारे में तो पूछना भी मत।
वह बर्दाश्त के बाहर था।
पर उसकी ऐसी आवाज़ थी
कि सूरज की आँखों से भी अग्नि के अश्रु बहने लगें।
रचना की आलोचना करो,
और उसे रचने वाले पर राय कायम करने का काम
ऊपर वाले रचयिता पर छोड़ दो, जो सर्वज्ञ है।
यह असंभव लगता है।
इसे विनम्रता कहते हैं।
और अधिकांश लोगों के लिए यह मुश्किल है।
पर यह दर्शन का सबसे सच्चा स्वरूप है।
काश मैं आपकी तरह संयम रख पाता।
तुम रख सकते हो।
हम अभी तक इन अँगूठियों को पूरी तरह नहीं समझते।
पर देखो किस तरह हर जीव पर उनकी शक्तियों का प्रभाव है।
सौरॉन के हाथों में, वह ऐसी बुराई फैला सकती हैं, जो कल्पना से परे है,
सभी के मन और इच्छाओं पर हावी होकर।
इसीलिए उनका एल्फ़ के हाथों में रहना अनिवार्य है।
तुम बुद्धिमान हो जो इस शक्ति से डरते हो, एलरॉन्ड।
पर उन तरीकों को अनदेखा मत करो जिनसे भलाई के लिए उनका उपयोग किया जा सकता है।
इन अँगूठियों को पहनने वाले शत्रु नहीं...
बल्कि तुम्हारे सबसे विश्वसनीय मित्र हैं।
अगर तुम्हें लगता है कि वे भटक गए हैं, तो उनका हाथ मत छोड़ो,
बल्कि अपनी आँखें खोलकर उनका मार्गदर्शन करो...
इससे पहले कि पूरी मध्य-धरती में अंधकार फैल जाए,
और हम सबको अंधा कर दे।
तुम्हें आराम की ज़रूरत है।
हरगिज़ नहीं, मैं...
होश में आओ!
तुम क्या कर रही हो? यहाँ वापस आओ!
मैंने देखा। यकीन है कि मैंने देखा। चलो।
पॉपी, यह साँस नहीं ले रहा!
वहाँ! हाँ! नोरी, मुझे वह दिख रहा है?
क्या?
पानी।
कोई ऐसा जिसने इतने समय से कुछ खाया न हो,
वह इतना भारी कैसे हो सकता है?
तेज़ चलो!
चलो भी।
जल्दी करो, पॉपी!
उफ़!
मिल गया।
चलो भी।
तुम ठीक हो जाओगे।
अरे, ये क्या! तुम ज़िंदा हो।
एक पल के लिए, मुझे लगा कि हमने... हमने तुम्हें खो दिया।
हम में से कोई भी एक-दूसरे को नहीं खोएगा।
अगर मेरी आँखें सूखी न होतीं, तो मैं रोती।
क्या बात है?
क्या वह...
मैंने अपने सपनों में जो छड़ी देखी थी, यह उससे अलग नहीं है।
नोरी...
हम बस पानी पी रहे थे।
तुम क्या कर रहे हो?
नोरी, नीचे झुको!
रुको! इस तूफ़ान को रोको!
वह इसे रोक क्यों नहीं रहा है?
वह नहीं रोक सकता!
हमारी मदद करो!
नोरी!
मैं आ रहा हूँ!
डटी रहो!
नोरी!
वह तो ग़ायब हो गया।
अच्छा?
मैंने इसे ईथिलदिन नाम दिया है।
मिथ्रिल के बचे हुए अंतिम टुकड़े से बना।
चाँद की रोशनी से परे, यह लगभग अदृश्य है।
सही कहा।
काफ़ी अदृश्य है।
हमारा मेहमान, क्या वह अब भी...
रात में ठंड बढ़ रही है, प्रभु।
क्या मैं उसे दुशाला दे दूँ?
यहाँ तुम्हारी उपस्थिति का जो भी कारण हो,
अगर तुम स्वेच्छा से नहीं गए, तो तुम्हें जबरन हटाना होगा।
मैं अब तुमसे कोई वास्ता नहीं रख सकता।
उसने कहा आप यही बोलेंगे।
गैलाड्रिएल ने? उससे तुम्हारी बात हुई थी?
आपकी नहीं हुई?
मेरी नहीं हुई।
जबसे वह लिंडन गई, तब से नहीं।
तो आपको अनुमान नहीं कि क्या हुआ था?
अँगूठियों के बारे में?
अँगूठियों को क्या हुआ?
क्या वे कारगर रहीं?
बेहतर होगा कि उसी से पूछ लें।
वह यहाँ नहीं है।
तुम हो।
और महाराज गिल-गलैड?
वह तो यकीनन सूचना भेजना नहीं भूलते...
अब समझ आया।
यही तो दुनिया का दस्तूर है, है न?
असली रचनाकार हथेलियाँ ख़ून से सनने तक मेहनत करते हैं,
और फिर वे आकर सबसे ज़्यादा मुनाफ़े वाली चीज़ें ले जाते हैं,
और हमारे बारे में भूल जाते हैं।
मैं आपके धीरज की दाद देता हूँ।
तुम कहाँ जा रहे हो?
जहाँ मेरी ज़रूरत नहीं, वहाँ रहकर क्या फ़ायदा?
ठहरो।
हालब्रांड। मान भी जाओ। मुझे बताओ।
अँगूठियाँ। क्या वे काम कर गईं?
उन्होंने कमाल कर दिखाया।
तो फिर, एल्फ़...
हाँ।
और लिंडन?
हाँ।
-आप रो रहे हैं? -नहीं।
मैं ख़ुशी से झूम रहा हूँ।
तुम्हें ज़रा भी इल्म नहीं है...
कि मुझे कैसा महसूस हो रहा है।
इतने समय, इतनी सदियों के बाद,
आख़िरकार किसी चीज़ की रचना करके।
मैं प्रथम युग की एक बोतल खोलूँगा।
मैंने उसे बचाकर रखा था।
कैलेब्रिम्बोर...
क्या तुम मेरे दोस्त हो?
हाँ, बिल्कुल।
क्यों?
क्योंकि उनके बीच आधे-अधूरे सच के लिए
जगह नहीं होती जो तुम्हारी और मेरी तरह मिलकर काम करते हैं।
और फिर भी ऐसा बहुत कुछ है जिससे तुम अवगत नहीं हो।
बताने को बहुत कुछ है।
लेकिन...
तुम डर रहे हो।
देखा? मैं तुमसे कभी कुछ नहीं छुपा पाया।
ख़ैर...
डरने की ज़रूरत नहीं है।
तुम्हें मुझसे जो भी कहना है, मैं उसे खुले दिल से स्वीकार करूँगा।
मैं एल्वन अँगूठियों का जश्न मनाने नहीं आया।
पर तुमसे इंसानों के लिए अँगूठियाँ बनाने की गुहार लगाने आया हूँ।
इंसानों के लिए?
तुमने एल्व्स को बचाया।
एल्फ़ इंसान नहीं हैं।
इंसान लोभी होते हैं।
उनके दूषित होने का ख़तरा कहीं ज़्यादा होता है।
मैं अँगूठियों को गढ़ना चाहूँ भी,
तो बौने कभी मिथ्रिल नहीं देंगे।
बौने ख़ुद बहुत बड़े असमंजस से गुज़र रहे हैं।
कैसा असमंजस? क्या कह रहे हो, हालब्रांड?
मेरा नाम हालब्रांड नहीं है।
क्या?
जब गैलाड्रिएल को सच पता चला, उसने मुझे निकाल दिया।
और मैं तुम्हारे साथ यह जोखिम नहीं ले सकता।
मतलब... मतलब तुम राजा नहीं हो।
नहीं। मैं राजा नहीं हूँ।
दक्षिणवासी भी नहीं हूँ।
मैं तो... एक नश्वर मनुष्य भी नहीं हूँ।
तुम क्या हो?
इस दुनिया में ऐसी शक्तियाँ हैं जो बुराई से परे हैं, कैलेब्रिम्बोर।
और कभी-कभी, वे सहायता भेजती हैं,
एक दूत के रूप में।
एक... एक ऐसा संदेशवाहक जिसे बुद्धिमानों तक मार्गदर्शन पहुँचाने के लिए भेजा गया।
किस तरह का मार्गदर्शन?
मोर्डोर का उत्थान एक आरंभ मात्र था।
इस क्षण, पूरी मध्य-धरती विनाश के कगार पर टिकी है।
जल्द ही, हर लोक का पतन होगा।
केवल बौनों के नहीं, एल्व्स के भी। और इंसानों के।
अंधेरा और ताक़तवर हो रहा है।
और रोशनी कायम रखने के लिए शक्ति की अँगूठियाँ हमारी अंतिम आशा हैं।
तुम्हें और मुझे बहुत काम करना है।
मुझसे यह स्वीकार करने की आशा नहीं कर सकते
कि तुम वलार से भेजे गए संदेशवाहक हो जो...
हालब्रांड?
हालब्रांड!
मैं दूर के राज्यों से धूल और रेगिस्तान से गुज़रकर आया हूँ,
ऐसे कलाकार की तलाश में जिसमें पूरी मध्य-धरती को बचाने की कला हो।
एक तूफ़ान आ रहा है, कैलेब्रिम्बोर।
तुम्हें वह ज्ञान दे सकता हूँ जो किसी के पास नहीं।
तुम्हारी सबसे महान क्षमता को उजागर कर सकता हूँ।
और जब हमारा काम समाप्त हो जाएगा,
तो विश्व तुम्हें केवल फ़ेयनॉर के उत्तराधिकारी के रूप में नहीं देखेगा,
बल्कि सदा तुम्हारी पूजा करेगा...
अँगूठियों के स्वामी के रूप में।
मेरे आगे झुकने की ज़रूरत नहीं।
पर मैंने आपका असली रूप देखा है।
उठो।
हमारा काम अब शुरू होगा।
मैं आपको क्या बुलाऊँ?
मैं तुम्हारा साथी हूँ।
न उससे ज़्यादा, न उससे कम।
वरदानों का भागीदार।
अन्नाटार।
वरदान का देवता।
आपने मुझे बुलाया।
तुम्हारे लिए नए आदेश हैं, सेनापति।
तुम भोर होते ही एरेगियन के लिए रवाना होगी, हमारे पाँच सबसे बहादुर एल्व्स के साथ।
मैं...
इस पर पुनर्विचार करने के लिए धन्यवाद।
मेरा धन्यवाद मत करो।
एलरॉन्ड।
बहुत आभारी हूँ कि तुमने मेरे दल में शामिल होने का निर्णय लिया।
मुझे डर है कि तुम ग़लत समझ रही हो, गैलाड्रिएल।
एलरॉन्ड का काम तुम्हारे दल में शामिल होना नहीं है।
उसका नेतृत्व करना है।
यह क्या है? एलरॉन्ड का पत्र?
यह किसी तरह का न्योता है...
लॉर्ड कैलेब्रिम्बोर की ओर से।
वह बौनों को एरेगियन बुलाना चाहता है।
संवाद अनुवादक श्रुति शुक्ला
रचनात्मक पर्यवेक्षक दिनेश शाकुल